
Drónelhárítás a nem polgári szektorban

Kulcsszavak: drónelhárítás; rendészet; hírközlés; büntetés-végrehajtás
A dolgozat témája egy egyre széleskörűbben elterjedt, és fontosabb szerepet magának tudható, a mai világban rendkívül nagy figyelmet kapó berendezések, a pilóta nélküli légijárművek elhárítására szolgáló eszközök. Ezen drónelhárító és dróndetektáló berendezések hazai viszonylatban nagy érdeklődésnek örvendenek, hiszen fontos szerepet töltenek be mind a katonai mind pedig a rendészeti oldalon. Azonban ezt nem csak a jogi oldalról vizsgálom, azaz helyzetüket a magyar jogrendszerben, hanem szoros összeköttetése végett frekvenciagazdálkodási szempontból is. A Nemzeti Média- és Hírközlési Hatóság munkatársaként fontosnak tartom ezen drónelhárító rendszerek szerepét, felhasználását és védelmét a megfelelő vonatkozását a frekvenciagazdálkodásban. Azonban, ahogy említésre került a fentiekben a cizellált figyelmet az állami szektor kap, úgy mint a rendőrség, a honvédség, a katasztrófavédelem, a büntetés-végrehajtás stb. érintő jogi és műszaki szabályozás. A nem polgári szervek és szervezetek feladatvégrehajtása megköveteli a precizitást, mely rendkívül széleskörű áttekintést, és munkát vesz igénybe, amely nem lehetséges, ha a jogrendszer ezt a lehetőséget nem biztosítja, nem teszi lehetővé azt, hogy a védelmet megadja. A drónelhárító rendszerek felügyelete és használatának feltételei jelenleg nem teljes körűen tisztázottak hazánkban. A frekvenciahasználatot tekintve, az illetékes szervezet a Nemzeti Média- és Hírközlési Hatóság. Az érintett jogi szabályozókat, valamint a nemzetközi ajánlásokat vizsgálva kerestem a megfelelő megoldást, mely a nem polgári szervezetek érdekét szolgálja, segíti munkájukat, a feladatok sikeres és eredményes végrehajtását. 



